Lav et referat af nedenstående tekst:

Tekst:
Hvem er bedst til at kigge sig over skulderen? Det kommer Jonas Vingegaard og Tadej Pogacar blandt andet til at konkurrere om, når sommerens Tour de France skydes i gang. Og når de vender hovedet til siden, kommer de kun til at kigge efter én ting – nemlig hinanden. For ifølge TV 2 Sports cykelekspert Emil Vinjebo har dette forår vist, at de to stjerner kun behøver at holde øje med hinanden. Der er nemlig ingen reel udfordring at se. - Hvis de undgår uheld, og hvis fysikken er, hvor den skal være, kan jeg ikke se, at der er andre end de to, der skal køre om sejren. Det virker til, at de igen er niveauer over de alle de andre, siger Emil Vinjebo. Cykelekspert Rolf Sørensen vurderer ligeledes, at der er "lagt op til en fuldstændigt vild duel" igen" - Umiddelbart bliver det jo en duel igen – dog kan der stadig ske alt muligt. Men som det ser ud lige nu, har de været suverænt bedst i forhold til konkurrenterne. De har jo ikke været i nærheden af dem. På det grundlag siger jeg, at det bliver en duel mellem to ryttere igen. Udtalelserne kommer efter, at både Vingegaard og Pogacar hver især har sat stjerner som David Gaudu, Enric Mas og flere andre grundigt på plads. Vingegaard har gjort "comeback" Tadej Pogacar og Jonas Vingegaard har kun været i direkte duel én gang i dette forår. Det skete i det franske etapeløb Paris-Nice. Her kom den slovenske stjerne ud med overhånden, da han hentede tre etapesejre, vandt løbet samlet og i øvrigt satte Jonas Vingegaard flere gange. Den 26-årige dansker blev selv nummer tre i løbet – 1 minut og 39 sekunder efter Pogacar. Der er ingen tvivl om, at Pogacar var bedst her, og da han senere præsterede stort både i Milano-Sanremo, E3 Saxo Classic og Flandern Rundt, var presset på Vingegaard. Jumbo-Visma-danskeren var dog overlegen i Baskerlandet Rundt, der sluttede lørdag, og ifølge cykelekspert Emil Vinjebo betyder det, at Vingegaard er tilbage. - Før Baskerlandet Rundt var det Pogacar, der stjal alle overskrifter og var den bedste. Og han var det også de gange, hvor Pogacar og Vingegaard mødte hinanden. Men det er tydeligt at se, at der er sket noget med Vingegaards form, siger Vinjebo. - Han kørte løbet forfra og kørte mere frit, og han greb de muligheder, han havde. Han var så god, så han kunne køre, som det passede ham. Det var ret imponerende. Han hentede noget af det tabte tilbage fra Paris-Nice. Jeg kan ikke forestille mig, at Pogacar havde slået Vingegaard med halvandet minut, hvis han havde været til start. Det er rigtig godt at se, at Vingegaard viser topniveau allerede nu. Rolf Sørensen mener ligeledes, at Vingegaards sejr i det spanske gav Pogacar svar på tiltale. - Der er klart, at lørdagens sejr sætter tingene på spidsen. Pogacar skal hjem og tænke sig om, når han ser på Vingegaard, siger eksperten. - De kommer til at skære det hele til, når det hedder Tour de France. Der kommer alle til at være helt skarpe, så vi kan godt glæde os. Vingegaard er mere afslappet TV 2 Sports ekspert har etableret, at Jonas Vingegaard og Tadej Pogacar er de allerstørste favoritter, men er der én af dem, der er et mulehår foran den anden? Emil Vinjebo vil ikke lægge hovedet på blokken. - Jeg tør ikke sige, hvem der er favorit lige nu. Men hvis man skal sige noget om situationen, så har Vingegaard en lidt mere afslappet tilgang til sæsonen og har en mere sikker opbygning. Det er den måde, han har valgt at gøre det på, siger eksperten. - Jeg kunne godt forestille mig, at han rammer den samme form igen. Tadej Pogacar har valgt en lidt anden taktik, da han har kørt endagsløb og har vundet Flandern Rundt. Der er lidt flere ubekendte faktorer i hans sæsonen, end der er i Jonas’. Jeg tror, at Pogacar har flere esser oppe i ærmet end sidste år, og han vil ikke lade det være op til tilfældighederne. Han vil være skarpere end nogensinde, så det skal Jonas også være. Tour de France begynder 1. juli i den spanske by Bilbao.

Referat:
Tadej Pogacar startede sæsonen klart bedst, men Jonas Vingegaard er kommet igen. Dermed er der lagt op til en stor duel i Tour de France.